**Жас ғалым студенттердің ғылыми постерлер көрмесінің есебі**

**2018-2022 жылдар**

**Жас ғалым – І - 2018**

Жас ғалым студенттердің постерлер көрмесі алғаш рет 2018 жылы Назарбаев университетінде Тарих курсының аясында өткізілді. Көрмеге Қазақстан тарихы курсында оқитын студенттер қатысты. Уақыт өте бұл жоба аясын кеңітіп, Астана қаласы жоо-лар арасында өткізілсе, уақыт өте аясын кеңейтіп республикалық деңгейде өткізілетін дәстүрлі іс-шара болып қалыптасты.

**Жас ғалым – ІІ - 2019**

Жас ғалым студенттердің ғылыми постерлер көрмесі 2019 жылы Астана қаласы Жоғары оқу орындарында оқитын студенттердің арасында ұйымдастырылды.

2019 жылдың 12-13 сәуірінде тұңғыш академик Қаныш Имантайұлы Сәтпаевтың туғанына 120 жыл толуына орай «Жас ғалым» атты студенттердің ғылыми көрмесі өткізілді. Көрмеге Астана қаласынан 6 университет қатысты. Атап айтсақ, Назарбаев Университеті, С.Сейфуллин атындағы Қазақ агро-техникалық университеті, Еуразия гуманитарлық институты, Л.Гумилев атындағы Еуразия Ұлттық университеті, М.С. Нәрікбаев атындағы КАЗГЮУ университеті, Тұран-Астана университеттерінен өтінім түсіп, көрме жұмысына студенттерін қатыстырды. Қатысқан студенттің саны – 58.

Көрменің басты бағыттары:

1. Қазақ тіл білімі ғылымы
2. Қазақ әдебиеттану ғылымы
3. Әлеуметтік-гуманитарлық ғылымдар
4. Жаратылыстану, техникалық және медициналық ғылымдар

(Ақпарттық хат пен бағдарлама тіркелді)

**Жас ғалым - 2020**

2020 жылы жоспарланған Жас ғалым студенттер көрмесі елдегі төтенше жағдайға байланысты өткізілмеді.

**Жас ғалым – ІІІ - 2021**

**2021 жылдың 9 сәуірінде** **«ЖАС ҒАЛЫМ – ІІІ- 2021»** атты студенттердің дәстүрлі ғылыми көрмесі республикалық деңгейде өткізілді. Көрме Қазақстан Республикасы тәуелсіздігінің 30-жылдығы мерейтойына арналды. Студенттер көрмесі Covid – 2019 пандемиясына байланысты онлайн форматта өткізілді. Көрме 4 бағытта жұмыс жасады:

1. Қазақ тіл білімі ғылымы
2. Қазақ әдебиеттану ғылымы
3. Әлеуметтік-гуманитарлық ғылымдар
4. Жаратылыстану, техникалық және медициналық ғылымдар

Көрме жұмысына республикадан 9 университет қатысты. Атап айтсақ, Назарбаев университеті (Астана), С.Сейфуллин атындағы Қазақ агро-техникалық университеті (Астана), Л.Н.Гумилев атындағы Еуразия ұлттық университеті (Астана), М.С.Нәрікбаев атындағы КАЗГЮУ Университеті (Астана), Қ.А.Ясауи атындағы Халықаралық қазақ-түрік университеті (Түркістан), М.Х.Дулати атындағы Тараз Өңірлік университеті (Тараз), Сулейман Демирель атындағы университет (Алматы), Құрманғазы атындағы Қазақ Ұлттық консерваториясы (Алматы), Қ.И. Сәтбаев атындағы Қазақ Ұлттық Техникалық университеттерінен өтінім түсіп, көрмеге қатысуға ниет білдірді. Көрмеге әр бағыт бойынша жалпы 38 студент қатысты.

(Ақпараттық хат, бағдарлама, сертификат үлгісі тіркелі).

**Жас ғалым – ІV – 2022**

2022 жылы Жас ғалым ғылыми іс-шарасының ауқымы кеңейіп, конференция ретінде ұйымдастырылды.

**2022 жылдың 15 сәуірінде** ұлт ұстазы Ахмет Байтұрсынұлының 150 жылдық мерейтойына арналған **«ЖАС ҒАЛЫМ-ІV»** атты республикалық студенттердің дәстүрлі ғылыми конференциясы өткізілді. Конференция онлайн форматта өтті. Конференцияға республикадан 16 университеттің студенттері мен магистранттары қатысты.

**Жас ғалым – ІV – 2022 студенттер конференциясына қатысқан ЖОО-лар**

1. Назарбаев Университеті (Нұр-Сұлтан)

2. «Астана халықаралық университеті», (Нұр-Сұлтан)

3. С.Сейфуллин атындағы ҚАТУ (Нұр-Сұлтан)

4. Нәрікбаев атындағы КАЗГЮУ, (Нұр-Сұлтан)

5. Ахмет Ясауи ат. Халықаралық қазақ-түрік университеті (Түркістан)

6. Лев Гумилев ат. Еуразия ұлттық университеті (Нұр-Сұлтан)

7. М.Х.Дулати ат. Тараз өңірлік университеті (Тараз)

8. Сулейман Демирел университеті (Алматы)

9. Еуразия гуманитарлық институты (Нұр-Сұлтан)

10. «Alikhan Bokeikhan University» Семей

11. «Тұран-Астана» университеті (Нұр-Сұлтан)

12. Құрманғазы ат. Қазақ Ұлттық Консерваториясы (Алматы)

13. Әл-Фараби атындағы Қазақ Ұлттық Университеті (Алматы)

14. Нұр Мүбарак Египет Ислам Мәдениеті Университеті (Алматы)

15. Шәкәрім атындағы Университеті, (Семей)

16. Халықаралық туризм және меймандостық университеті, (Түркістан)

Конференцияға қатысушылардың саны – **47**

Конференцияның секциялық жұмыстары 4 бағытта жүргізілді:

1. Қазақ тіл білімі ғылымы
2. Қазақ әдебиеттану ғылымы
3. Әлеуметтік-гуманитарлық ғылымдар
4. Жаратылыстану, техникалық және медициналық ғылымдар

**(Ақпараттық хат, бағдарлама, сертификат үлгісі тіркелді).**

**Жас ғалым – V**  Республикалық студенттердің ғылыми конференциясы 2023 жылдың 14 сәуір күніне өткізуді жоспарлап отырмыз.